ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลย่านซื่อตำบลศาลาแดงตำบลตลาดกรวด ตำบลบ้านรี ตำบลบ้านอิฐตำบลตลาดหลวงตำบลบางแก้ว ตำบลบ้านแห และตำบลโพสะอำเภอเมืองอ่างทองจังหวัดอ่างทอง อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ.๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือจากจุดเริ่มต้นที่จุดศูนย์กลางคันกั้นน้ำชลประทานตรงจุดที่คันกั้นน้ำชลประทานตัดกับแนวเขตตำบล ระหว่างตำบลป่างิ้วกับตำบลศาลาแดงเป็นเส้นตรงไปทางทิศตะวันออกเฉียงเหนือ จนจดแนวศูนย์กลางหนองจระเข้คุดตรงจุดที่ห่างจากศูนย์กลางหนองจระเข้คุด บรรจบกับศูนย์กลางคลองท่าแดงตามแนวหนองจระเข้คุดเป็นระยะ ๑๕๐ เมตรเป็นเส้นเลียบศูนย์กลางหนองจระเข้คุดและลำท่าแดง ไปทางทิศตะวันออกจนถึงจุดซึ่งอยู่ห่างจากจุดศูนย์กลางคลองส่งน้ำ ๑ ซ้าย - ๓ซ้าย ไปทางทิศเหนือตามแนวลำท่าแดง เป็นระยะ ๒๐๐ เมตรแล้วเป็นเส้นตรงไปทางทิศตะวันออก บรรจบศูนย์กลางทางหลวงแผ่นดินหมายเลข ๓๒ตรงจุดที่อยู่ห่างจากศูนย์กลางคลองส่งน้ำ ๑๓ ซ้าย ไปทางทิศเหนือ ระยะ ๑,๐๐๐ เมตรจนถึงจุดที่อยู่ห่างในแนวเส้นตั้งฉากกับศูนย์กลางทางหลวงแผ่นดินหมายเลข ๓๒ไปทางทิศตะวันออก ระยะ ๔๐๐ เมตรทิศตะวันออก เป็นเส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๓๒ ลงมาทางทิศใต้ จนจดกับศูนย์กลางคลองส่งน้ำ๑๓ ซ้าย เป็นเส้นเลียบศูนย์กลางคลองส่งน้ำ ๑๓ ซ้ายไปทางทิศตะวันออกแล้ววกลงไปทางทิศใต้ในแนวตั้งฉาก กับถนนเลียบคลองส่งน้ำสายใหญ่ ชัยนาท -อยุธยา กับคลองส่งน้ำ ๒ ขวา และเป็นเส้นเลียบศูนย์กลางคลองส่งน้ำ ๒ ขวาไปทางทิศใต้จนถึงจุดที่อยู่ห่างตามแนวขนานกับศูนย์กลางทางหลวงแผ่นดินหมายเลข ๓๒ระยะ ๔๐๐ เมตร แล้วเป็นเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข๓๒ ไปทางทิศใต้บรรจบกับจุดที่อยู่ห่างตามแนวขนานกับศูนย์กลางทางหลวงแผ่นดินหมายเลข๓๒๖๗ เป็นระยะ ๔๐๐ เมตรทิศใต้ เป็นเส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๓๓๔ ไปทางทิศตะวันตกเฉียงใต้บรรจบกับศูนย์กลางคลองส่งน้ำ ๒ ขวา เป็นเส้นเลียบศูนย์กลางคลองส่งน้ำ ๒ ขวาไปทางทิศใต้ จนถึงบริเวณทางเข้าวัดจันทรังษีเป็นเส้นเลียบแนวเขตตำบลระหว่างตำบลโพสะกับตำบลหัวไผ่ จนจดกับคลองส่งน้ำ ๑ ขวาเป็นเส้นตรงไปทางทิศตะวันตกเฉียงเหนือ บรรจบกับแนวเขตวัดโพธิ์สระโสภณเลียบไปตามแนวเขตวัดโพธิ์สระโสภณและเป็นเส้นตรงตัดข้ามแม่น้ำเจ้าพระยาไปทางทิศตะวันตกเฉียงเหนือจนถึงจุดบรรจบกันระหว่างศูนย์กลางคลองวัวกับศูนย์กลางคลองบางตาแผ่นทิศตะวันตก เป็นเส้นเลียบศูนย์กลางคลองบางตาแผ่นขึ้นไปทางทิศเหนือจนบรรจบกับศูนย์กลางคลองวัดจันทร์แล้วเป็นเส้นตรงไปทางทิศตะวันตกเฉียงเหนือจดกับคลองโพทะเลตรงจุดที่อยู่ห่างจากศูนย์กลางทางหลวงแผ่นดินหมายเลข ๓๐๖๔ ตอนอ่างทอง -โพธิ์ทอง มาทางทิศใต้ตามแนวคลองโพทะเล เป็นระยะ ๗๐๐ เมตรเป็นเส้นเลียบศูนย์กลางคลองโพทะเล ซึ่งเป็นแนวเขตตำบลระหว่างตำบลป่างิ้วกับตำบลศาลาแดงไปทางทิศเหนือตัดผ่านทางหลวงแผ่นดินหมายเลข ๓๐๖๔ จนบรรจบจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดคลองส่งน้ำ ๓ ซ้ายฝั่งใต้และที่สาธารณะประโยชน์ คลองส่งน้ำ ๓ ซ้ายด้านใต้ทิศตะวันออก จดวัดสังข์กระต่าย (ร้าง)และถนนสาธารณะไม่ปรากฏชื่อฟากตะวันตกทิศใต้ จดทางหลวงแผ่นดินหมายเลข ๓๐๖๔ ฟากเหนือทิศตะวันตก จดคลองโพทะเล ฝั่งตะวันออก๒.๒ ทิศเหนือ จดเส้นจุดตัดคลองระบายน้ำ ๑ ซ้าย -๑ ซ้าย แม่น้ำน้อย ๖ กับศูนย์กลางทางหลวงแผ่นดินหมายเลข ๓๐๖๔ขนานไปตามแนวเขตโรงเรียนสตรีอ่างทอง จดที่สาธารณประโยชน์ คลองส่งน้ำ ๓ ซ้ายฝั่งตะวันตกทิศตะวันออก จดตามแนวคลองส่งน้ำ ๓ ซ้ายฝั่งตะวันตกทิศใต้ จดทางหลวงแผ่นดินหมายเลข ๓๓๔ ฟากเหนือทิศตะวันตก จดทางหลวงแผ่นดินหมายเลข ๓๐๖๔ฟากตะวันออก๒.๓ ทิศเหนือ จดทางหลวงแผ่นดินหมายเลข ๓๓๔ ฟากใต้ทิศตะวันออก จดทางหลวงแผ่นดินหมายเลข ๓๓๔ฟากตะวันตกทิศใต้ จดเส้นขนานระยะ ๑๕๐ เมตรกับทางหลวงแผ่นดินหมายเลข ๓๓๔ ฟากใต้ทิศตะวันตก จดคลองส่งน้ำ ๑ ขวาทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลย่านซื่อตำบลศาลาแดง ตำบลตลาดกรวด ตำบลบ้านรี ตำบลบ้านอิฐ ตำบลตลาดหลวง ตำบลบางแก้วตำบลบ้านแห และตำบลโพสะ อำเภอเมืองอ่างทอง จังหวัดอ่างทองภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่ง ที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐ (๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ประกาศกระทรวงมหาดไทยนี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวลรุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยอัมภิญา/พิมพ์๒๒พฤษภาคม ๒๕๕๐หทัยภัทร/ตรวจ๓มกราคม ๒๕๕๑[๑] ราชกิจจานุเบกษา เล่ม๑๒๐ (เล่มที่ ๑๕)/ตอนพิเศษ ๑๐๑ ง/หน้า ๗/๔ กันยายน ๒๕๔๖